Elizabete Limanovska

Elizabete Limanovska (dzimusi ) ir Latvijas FIDE meistare šahā (2017). Latvijas čempione šahā (2018).

 Biogrāfija 
Šahu iemācījusies spēlēt trīs gadu vecumā. Nepilnos piecos gadus aizgājusi brālim līdzi uz Daugavpils šaha klubu, kur viņas pirmais treneris bija Staņislavs Krivihs. Vēlāk trenējusies pie lielmeistariem Juzefa Petkēviča un Artura Neikšāna. Septiņas reizes uzvarējusi Latvijas jauniešu šaha čempionātos: 2009. gadā meiteņu vecuma grupā līdz 10 gadiem, 2012. gadā meiteņu vecuma grupā līdz 12 gadiem, 2014. gadā meiteņu vecuma grupā līdz 14 gadiem, 2015. un 2016. gadā meiteņu vecuma grupā līdz 16 gadiem, 2017. un 2018. gadā meiteņu vecuma grupā līdz 18 gadiem.   

Vairākkārt piedalījusies Pasaules un Eiropas jauniešu šaha čempionātos, kuros labākos rezultātus sasniegusi 2017. gadā, kad ieņēmusi 20.vieta Eiropas jauniešu šaha čempionātā un 23. vietu Pasaules jauniešu šaha čempionātā meiteņu vecuma grupās līdz 18 gadiem. 2018. gada augustā Rīgā izcīnījusi 18. vietu Eiropas jauniešu šaha čempionātā G18 vecuma grupā.

2017. gadā aprīlī Rīgā piedalījusies Eiropas individuālajā šaha čempionātā sievietēm.European Individual Women Chess Championship 2017 2017. gada jūlija beigās un augusta sākumā Erfurtes starptautiskajā sieviešu šaha turnīrā izpildījusi FIDE meistares normu (WFM).Women´s Open zum Erfurter Frauenschachfestival 2017 Kopš 2011. gada regulāri piedalījusies Latvijas sieviešu šaha čempionātos. 2018. gada maijā uzvarējusi Latvijas sieviešu šaha čempionātā. 2018. gadā Batumi pārstāvējusi Latviju 43. šaha olimpiādē (+5, =2, -1).43rd Olympiad Batumi 2018 Women 2019. gadā Batumi, pārstāvējusi Latvijas sieviešu izlasi Eiropas komandu šaha čempionātā pie 4. galdiņa (+1, =4, -1).

2019. gada janvārī Stokholmas starptautiskajā šaha turnīrā Rilton Cup izpildījusi savu pirmo starptautiskās meistares (WIM) normu.

 Vietas Latvijas šaha čempionātā 
 2011. gads — 36. vieta (4. vieta sieviešu konkurencē).
 2012. gads — 11. vieta.
 2014. gads — 9. vieta.
 2015. gads — 6. vieta.
 2016. gads — 10. vieta.
 2017. gads — 6. vieta.
 2018. gads — 1. vieta.
 2019. gads — 10. vieta.

 Ārējās saites 

 Atsauces 

Kategorija:2000. gadā dzimušie
Kategorija:Latvijas šahisti